Tres mosses d'esquadra denuncien un metge del departament d'Interior per presumptes abusos sexuals - Regió7\nCas Obert Catalunya Central Catalunya Espanya Internacional El temps\nTres mosses d'esquadra denuncien un metge del departament d'Interior per presumptes abusos sexuals\nEl secretari general d'Interior diu que s'ha apartat el professional i s'ha ofert suport jurídic i psicològic a les víctimes\n23·05·22 | 13:07 | Actualitzat a les 13:10\nUn vehicle dels Mossos d'Esquadra Europa Press\nTres mosses d'esquadra han denunciat un metge del servei de vigilància de salut laboral del departament d'Interior per presumptes abusos sexuals comesos el 2019. Arran de la tercera denúncia l'home va ser detingut divendres, va passar a disposició judicial i va quedar en llibertat amb càrrecs aquest diumenge. Així ho ha avançat el programa 'Planta Baixa' de TV3 i ha confirmat l'ACN. En declaracions al programa, el secretari general d'Interior, Oriol Amorós, ha explicat que recentment s'ha apartat el professional i s'ha ofert suport jurídic i psicològic a les víctimes des que se'n va tenir coneixement. També ha fet una crida a altres dones a denunciar-ho si també han estat víctimes.\nL'anterior departament d'Interior, que ja era coneixedor dels fets, va optar per posar una infermera a treballar amb el metge i vetllar perquè no cometés abusos. Una mesura, que a parer d'Amorós, va ser "insuficient". Posteriorment, i a partir de les diligències del jutjat que arriben el novembre del 2021 de la primera denúncia, l'actual departament va obrir al facultatiu un expedient disciplinari perquè no pogués visitar a dones. No ha estat fins fa prop de dues setmanes que s'ha apartat el metge del seu lloc de treball i sense sou fins que hi hagi sentència judicial.\nAmb tot, ha estat arran de la tercera denúncia, feta divendres passat, que es va procedir a detenir el metge. Fonts d'Interior han explicat que aquest tercer cas ha estat el detonant de la detenció per "la magnitud de l'abús" denunciat.\nEl relat d'una de les víctimes\nUna de les víctimes ha relatat al 'Planta Baixa' que quan va accedir a la consulta el metge li va demanar que es quedés en roba interior i li va demanar que s'estirés a la llitera per fer-li una exploració ginecològica. Ella es va quedar sorpresa i va explicar-li que ja se les feia anualment pel seu compte les revisions, però ell li va respondre: "No està de més". Llavors va ser quan es va quedar bloquejada i va patir tocaments a les parts íntimes.\nQuan ho va comentar en alguns entorns van fer-li la reflexió que era un metge "de la casa" i que no tenia com demostrar-ho. "Això sempre em tirava enrere, em sentia sola", ha dit. Va ser arran d'una conversa amb la seva psicòloga que es va sentir acompanyada com per denunciar-ho.\nEl Departament ja està personat en la primera causa oberta i té previst fer-ho en tots els casos que puguin sorgir. Oriol Amorós ha expressat "indignació" pels fets i s'ha mostrat preocupat pel fet que les víctimes s'hagin pogut sentir soles. "Si és així és que ho hem fet malament", ha admès. També ha afegit que qualsevol víctima ha de saber que la institució "estarà a favor seu".\nEl febrer del 2020 una agent dels Mossos va presentar una denúncia per un presumpte cas d'abús sexual d'un metge del Departament d'Interior durant una exploració mèdica el mes de setembre de 2019. Arran d'aquest primer cas, l'anterior equip del Departament va decretar mesures cautelars contra aquest metge, i va obligar que les visites que fes a pacients dones les hagués de fer sempre acompanyat.\nAmb l'entrada del conseller Elena es va oferir suport jurídic a la víctima i el Departament es va personar en la causa. Mesos més tard, després de conèixer noves diligències judicials sobre el cas, es va obrir un primer expedient disciplinari al presumpte autor prohibint-li fer exploracions mèdiques a pacients dones.\nEl febrer del 2022, una altra agent va presentar una segona denúncia per un abús sexual per part del mateix metge, uns fets que es remunten també a l'any 2019, però que la víctima no va verbalitzar fins a finals del 2021. Donada la reiteració de casos, el mes de maig es va fer efectiu un segon expedient disciplinari amb la suspensió de sou i feina del presumpte agressor.\nEn ambdós casos, les víctimes denuncien que durant molts mesos no s'han sentit acompanyades per part de la Direcció General de la Policia.\nEl passat divendres 20 de maig es va tenir coneixement d'un tercer cas d'abús sexual, per uns fets també de l'any 2019 que la víctima no havia denunciat. Un cop presentada la denúncia, es procedeix a la detenció del presumpte autor dels fets, que ha quedat amb llibertat amb càrrecs amb una acusació d'abús i una pena amb agreujant que oscil·laria entre els 4 i els 10 anys per la gravetat dels fets comesos.\nComunicat de SAP-FEPOL\nEl sindicat SAP-FEPOL, majoritari als Mossos, condemna en un comunicat els presumptes abusos i es posa a disposició de totes aquelles dones que ho necessitin. Exposen que en tenir coneixement dels fets, l'organització sindical va adreçar un escrit el 13 de maig passat demanant la revisió urgent i immediata del Protocol contra l'assetjament sexual aprovat juntament amb el Pla d'Igualtat del cos de mossos d'esquadra.\nL'organització sindical expressa "la més absoluta empatia, respecte i admiració" a les víctimes que han denunciat i espera que la justícia "sigui implacable". També valoren positivament que des de fa uns dies s'hagi apartat al facultatiu, però demanen revisar què ha fallat.\nUn home cau al riu a Montellà i Martinet\nEvacuen en helicòpter una nena que s’ha lesionat a Saldes\nRescaten una dona de 79 anys que ha caigut a Montserrat\nUna jove pateix una violació grupal en ple carrer al centre de València


El barri de Sant Narcís recupera la sala polivalent-teatre del Centre cívic molt millorada | El Dimoni de Santa Eugènia de Ter (Gironès)\n> Desprès de gastar-se més d'un milió d'€ en refer el teatre del Centre cívic, no poden condicionar una línea elèctrica, tenint tots els elements possibles a l'abast? FOTO: MIQUEL PAGÉS\n: : Cultura > Teatre | 21·04·2010\nEl barri de Sant Narcís recupera la sala polivalent-teatre del Centre cívic molt millorada\nLa notícia era que a Sant Narcís estrenem teatre. Després de més d’un any d’obres i d’una inversió de més d’1 milió d’€, la notícia continua essent imprecisa. A Sant Narcís ens inauguren la remodelació de la sala polivalent-teatre.\nLes cròniques parlen de felicitacions i cares alegres, però també fan esment a les continues al·lusions de l’alcaldessa al sentit de ciutat de les millores. Ella recorda que la història del Centre cívic està escrita amb l’aportació de les moltes entitats que ens hi reunim, però divendres era la seva festa.\nL’Ajuntament de Girona no entén, i ja comença a cansar, que els veïns no som l’enemic a vèncer sinó la raó per convèncer. A la festa de divendres -16 d’abril- cap agraïment, cap gest per a la complicitat, cap moviment fora de guió! (i encara gràcies de sortir a la foto).\nNo era el moment de retrets, no era el moment de recordar que després de vint anys de funcionament, el Centre cívic continua essent l’únic equipament municipal del barri!\nQue per aquesta raó, mentre han durat les obres, les entitats que ens hi acollim hem hagut de fer un esforç per adaptar les nostres activitats a la manca de cap espai alternatiu, després de fer durant molts anys aquestes activitats amb unes condicions pèssimes de manteniment, so i -sobretot- seguretat.\nNo era el moment de recordar que si se’ls han gastat era perquè van venir de fora, que per les arques municipals, Sant Narcís, continua sense existir (parlem de les pistes, les places d’aparcament, les obres del TAV, la seguretat, les escoles, les parades d’autobús?). Si ara no toca (com no toca mai quan ens venen a veure), ens diran quan els interessa que toqui?\nAltre cop la nostra elegància no ha estat corresposta\nPerquè no fer retrets no pot voler dir immunitat per l’altra banda. No es pot dir tot el que es vol sinó es vol que ho diguem tot. I vostès en saben molt, i els d’aquí cada cop més!\nQue la inversió feta en l’equipament és molt important ja ho tenim molt clar des del primer dia, però no escoltar les propostes que tenen els usuaris té petits inconvenients. I vostès no escolten i fan les obres de millora de cara a la galeria: la sala polivalent és ara un teatre molt ben equipat que pot donar resposta a les possibles demandes que quan l’Ajuntament tingui recursos no dubtem que posarà sobre la taula.\nSisplau!, no ens facin quedar com els dolents de sempre, que ens pensem que la sala és nostra i no volem cedir espais… ni ens imposin (encara que els hi encanti la fórmula) una utilització de l’equipament que pugui desestabilitzar el fràgil equilibri que ja abans de les obres teníem totes les entitats (que som moltes) que ja utilitzem el Centre (s’hi fan moltes activitats, i gran part a la sala polivalent)… al contrari, als de Sant Narcís ja ens agrada que l’Ajuntament programi actes al barri (si no recordo malament, la única activitat que va caure de les Fires de Girona per culpa de la crisi va ser el concert-cafè de la plaça Assumpció), si són de qualitat millor i si serveixen per promocionar Sant Narcís com a nucli cultural encara més!… només demanem que ens tinguin en compte quan decideixin l’ús i la dinamització del seu nou espai, el nostre únic espai! Si no ens volen escoltar, per donar un nou espai cultural a la ciutat s’hauran de carregar molta Cultura!\nL’acte de divendres havia estat organitzat per entitats del barri amb l’actuació de la coral Xàntica i el trio de Joan Sadurní -ambdues, formacions del barri- tota la gent que omplia la sala érem veïns del barri il·lusionats per una gran millora pel barri (i com bé sap tothom -però alguns no recorden- el barri forma part de la ciutat i per tant la millora és de la ciutat! Ahir mateix i durant la resta del mes fins a la Festa Major de Sant Narcís moltes entitats del barri farem actuacions a la sala per recuperar l’espai i amb ell la normalitat. Però la feina dels que han donat vida al Centre cívic aquests darrers vint anys no és el que volien ensenyar oi?\nAhir eren els del grup de teatre de l’Associació de Veïns Sant Narcís , Fa com nou, els que oferien una representació especial per a l’inauguració, una lectura escenificada de fragments de l’obra de JosepPla: Pla-nament, amb una introducció de fragments de dues sardanes ben adients (El grup Sant Narcís i Carícies del mestre santnarcisenc Baró). Però no va venir cap autoritat i com que ells no hi eren, tampoc han vingut els mitjans, ni les fotos, ni les masses… però a l’escenari, de nou, hi havia qualitat, molta qualitat!\nNomés la necessitat que vostès tenien de mostrar el poc que s’han interessat pel barri aquests anys va convertir una gran festa amb un continuarà dels nostres temors.\nSabem que és qüestió de temps, de temps i de recursos econòmics, però tard o d’hora vindran amb la seva cultura elitista i d’aparador, promoguda pels mateixos que ara ens trinxen el barri (ADIF, patrocinador de Temporada Alta i de Temps de Flors) no inverteix (ni indemnitza) cap dels barris que destrossa), per posar-nos d’exemple de l’egoisme que tenim alguns amb les inversions amb diners de tots…\nTots nosaltres (les nostres associacions, col·lectius i entitats )-fins aleshores- farem el que més bé sabem fer: activitats, cursos, balls, teatre, reunions, assemblees, projeccions… és clar que si vostès no ens ajuden a promocionar-ho com a cultura de i per a Girona, tindran la partida guanyada! (o amb el seu lèxic preferit la batalla guanyada) i nosaltres una altra llufa injusta damunt d’unes espatlles que sempre han trobat a punt per fonamentar i aixecar un dels Centres cívics municipals més actius que té Girona.\nMartí Carreras i Planas és veí del barri de Sant Narcís\n> Des de Sant Narcís, el centralisme de Girona


Històries veïnals: HV 9/5: Un dimecres qualsevol\nÉs el penúltim relat de la Novena Tongada. Un relat escrit per la Filadora (que ja no té bloc, snif!), el Paseante (que encara en té, snif!), la Violette (que torna a tenir-lo, bien!) l’Eli (que segueix somrient, olé!) i que continua, sense ells saber-ho, un conte de Quim Monzó, "La carta", inclòs al clàssic "...Olivetti, Moulinex, Chaffoteuaux et Maury" (Ed. Quaderns Crema, Barcelona, 1980). Comença amb una mort estranya que apunta cap a un curiós encanteri que de seguida s’abandona per indagar, de manera excelsa, en els motius del suïcidi del nostre escriptor protagonsita. El desenllaç, inesperat i cruel. Una bonica perla que puja el llistó de les Històries veïnals. No podia ser menys!\n“Dimecres al migdia tancà totes les portes i finestres de la cuina, obrí les aixetes del gas, s’ajagué a terra, panxa enlaire, i morí una estona més tard. Divendres al matí, quan encara no havien arribat els de la funerària, el carter va dur una carta amb un sobre sense remitent. [...] El porter, doncs, va acceptar la carta. Però després, en no saber què fer-ne, la va deixar sobre les mans del cadàver. Els de la funerària arribaren amb retard i pressa. Tancaren el taüt i se l’endugueren escales avall. El porter tancà la porta del pis. La carta que ningú no va llegir, deia: “Caríssim mitjamerda, però què dic? ni esma tinc per insultar-te. En fi. Escriu-me i explica’m-ho tot. És l’únic que et demano. M.”\nMalgrat la transformació estètica que li havia provocat la mort, la forense el va reconèixer a l’instant.\n—És en Lluc Boix.\n—L’escriptor. Fa uns dies va renunciar a un premi literari molt important. El youtube en va ple. Vine, que t’ho ensenyo. La crítica l’ha titllat de boig. Davant de centenars de persones va confessar que no era mereixedor de cap premi. Al·legava que no era la seva part conscient la creadora de les seves obres sinó la inconscient. Explicà que tot els seus llibres eren el resultat d’una transcripció fidedigne dels seus malsons gràcies a un nou artilugi que aconseguia captar i emmagatzemar tot el què vivia a les nits. Una bomba, vaja!\nLa doctora es va mirar el cos gran d'aquell escriptor que ara era simplement un cadàver a punt d'enterrar. Era el primer personatge popular que havia caigut sota el seu bisturí afilat en els quatre anys que exercia de forense. Abans, l'havia vist en fotografies dels diaris; fins i tot en alguna entrevista en el televisor de la sala d'estar. Però mai físicament. Ara era allí, tombat en la llitera, absolutament a la seva disposició. Indefens. Mort.\nVa pensar que seria una de les últimes persones que veuria aquell rostre mediterrani, aquell pit cobert per un dens bosc de pèl, aquells genitals que no tornarien a mostrar cap excitació. Una “M” majúscula de color negre quedaria tatuada per sempre en aquella espatlla dreta.\nEs va treure els guants de làtex, es va rentar completament els braços fins a l'alçada del colze i es va asseure davant d'una taula per escriure el resultat de l'autòpsia en el seu ordinador portàtil Apple. La causa del decés era òbvia: intoxicació mortal per monòxid de carboni. Els símptomes: coloració rosada de la pell i les mucoses, flux de sang molt fluid, pulmons edematosos...\nLa forense va guardar la còpia del seu informe i va apagar la màquina. Es va treure l’ uniforme sanitari, per tornar a posar-se el vestit jaqueta negre. Va sortir al carrer. Les botigues encara eren obertes. Va trobar una llibreria de barri i no va poder reprimir la seva temptació de buscar un llibre del difunt Lluc Boix. Va triar l'únic títol a la venda: Cartes a M.\nLi va passar pel seu cap tornar a la morgue, tintar un dels polzes de l'escriptor i estampar-lo a la primera pàgina. Però va somriure abans de creuar el semàfor en vermell, rebutjant aquella idea boja.\n“M.”, com va poder esbrinar després d’haver xerrat amb un amic seu, professor de la facultat de Filologia catalana de la Universitat de Barcelona especialitzat en novel·la contemporània, era la inicial del nom d’una jove periodista que, arran d’una entrevista que li havien fet a la ràdio per una d’aquestes emissions estiuenques, se li havia ficat entre cor i estómac des de feia ja sis anys. Quan la va conèixer, la “M.” (la Maria; el professor només en recordava el nom) tenia vint-i-tres anys i havia entrat com a becària a l’emissora mentre acabava la carrera. Ell en tenia cinquanta-dos, una dona (la Sandra) des d’en feia trenta, i tres fills, la més gran dels quals tenia la mateixa edat que M.\nEn Lluc Boix havia conegut un èxit tardà com a escriptor després d’haver treballat traduint guions de pel·lícules de sèrie B al català quan va néixer TV3 i M. es vantava d’haver estat de les primeres periodistes en entrevistar-lo en qualitat d’escriptor. Feia poc que havien editat el seu segon llibre, un recull de contes d’inspiració nocturna: Aquell mes la lluna no va fer el ple, Sempre hi algú de nit caminant pel bosc, Records d’un somni abans de ser somiat”n’eren alguns dels títols. La forense els havia llegit àvidament durant la seva convalescència, després d’una perillosa operació d’apèndix amb peritonitis, a l’Hospital de Sant Pau. Ara portava sota el braç les Cartes a M. Va entrar en una cafeteria, es va dirigir distreta al cambrer per demanar-li un cafè amb llet i va obrir el llibre esperant trobar alguna resposta a la mort de l’escriptor.\nSense més es va endinsar en el món de Lluc Boix. Amb unes ganes desmesurades per descobrir per què es va treure la vida aquell home. A la primera plana del llibre hi havia una dedicatòria: “Per a tu, que has omplert de vida i joventut els meus anys.” Estava clar que la frase mostrava una bonica relació entre dues persones, però, era la intenció de l’escriptor, la de descobrir la relació amorosa que mantenia amb la Maria? Si tota aquella història d’amor sortia a la llum, què seria de la seva dona?\nMassa preguntes, massa interrogants sense resposta. Se li apropà el cambrer, per preguntar-li si desitjava alguna cosa més. Absorta, havia engolit lletres i més lletres. Va mirar el rellotge. Les hores havien volat, engrescada en la lectura del llibre. Va decidir marxar cap a casa. De camí, entre pas i pas, mil pensaments i mil teories .\nL’encís d’aquell home, durant els primers capítols del llibre, per aquella jove, era evident. Una història d’un home trist i infeliç, sepultat sota un matrimoni per conveniència, al costat d’una dona materialista i absorbent. Una història mediocre, i els pensaments d’un escriptor turmentat en la seva presó, sota un clam evident d’amor (al menys, aparentment), lliure.\nVa arribar a casa, i s’assegué a la taula del despatx, per continuar amb la lectura, i arribar a alguna teoria concloent en la mort d’en Lluc. L’amor incondicional per la Maria era obvi. Ella li aportava tendresa i una estima desmesurada. Ningú hagués dit que arrel de l’entrevista entre l’escriptor i la periodista hagués sorgit una bonica història d’amor, entre dues persones que no es demanaven res a canvi. Dues persones sense limitacions, on l’edat, no era un impediment per estimar-se. Sens dubte, un respir d’aire fresc per aquell home que vivia angoixat al costat d’una dona que no estimava. Però enmig de tant d’amor, per què va decidir marxar definitivament? Què o qui el va empènyer a decidir la seva fi? Devia ser una raó de pes, per a desesperar-se d’aquella manera.\nDos quarts d’onze. Potser no era una hora molt adient per visitar ningú, però no va poder-ho evitar. Va agafar un taxi, i s’adreçà al domicili de la víctima, no sense passar abans per la morgue. Entre els objectes personals del recordava unes claus que deurien ser de l’adreça on el van trobar mort. Les recollí i s’hi atansà. Necessitava trobar alguna pista, o potser alguna cosa que l’ajudes a desvetllar més dades. En pujar a l’ascensor, es va trobar amb la mirada del porter de l’escala, mig desvestit, que li va preguntar on anava a aquelles hores. Amablement li va respondre, sóc la forense del cas Lluc. Haig de recollir algunes proves al domicili del difunt.\n—Ah! Domicili...? —digué el porter, irònicament.\nAparentment constava com a domicili, però realment aquell era el lloc de les trobades d’amagat que mantenia amb una joveneta uns quants anys més jove que ell.\nLa casa era freda, i desendreçada. Era evident que no havia entrat ningú des de la mort d’en Lluc. La forense, proveïda amb guants de làtex que sempre duia al damunt, obrí acuradament els calaixos, cercant quelcom. Veié preservatius, manilles de cuir, paper de fumar, amfetamines, medicaments i fins i tot pastilles de tots colors. Quin tipus de joc morbós el mantenia enganxat amb M.? Si la barreja d’amor i sexe semblava tant plaent, perquè va decidir treure’s la vida? Potser la seva dona, el va amenaçar? Potser la seva dona es va assabentar de l’engany?\nIncògnites sense resoldre. Neguitosa, caminava per la sala d’estar, fins que es va aturar a la cuina. Mirava al seu voltant, buscant la clau del perquè de tot plegat.\nFins que es va fixar uns trossets de paper que hi havia escampats al racó, al voltant del cubell d’escombraries. Un capítol de llibre inacabat, potser?\nVa obrir la galleda i a dins hi havia la resta de papers que semblava confegien una carta. Els va agafar, els va estendre al damunt d’una taula, i va intentar reconstruir el document. Ho va aconseguir.\n«Estimat Lluc (no podria començar d’una altre manera),\nDes de fa uns anys que sabem que el nostre matrimoni no va enlloc.\nEt seré franca, com no ho he estat mai. Fa massa temps que convivim sota el mateix sostre, allunyats però de sentiments. La nostra història no ha funcionat mai, però ens ha obligat a conviure i a mantenir la compostura davant aquesta societat egoista. He viscut bé al teu costat i no m’ha faltat mai de res. Be, sí, m’ha mancat el més important de tot: l’amor, l’estima, la comprensió i la tendresa. Però no és moment de fer-nos retrets, ja que jo també he comès errors en la vida. Algun d’ells, molt greu .\nÉs el moment de confessions. Perdona’m, Lluc, per explicar-te la veritat per escrit, i no atrevir-me a fer-ho personalment. Perdona, si et faig mal, però cal que sàpigues la veritat. Aquesta veritat que ha estat tancada sota clau, durant molts i molts anys.\nFa temps, en un dels teus viatges en la recerca d’inspiració literària, et vaig ser infidel amb un antic amic que va aparèixer en aquells moments de soledat. Fruït d’aquella infidelitat, em vaig quedar embarassada. Mai hagués pensat que seria capaç de mantenir d’amagat un embaràs, però tu ja no em miraves, ja no et fixaves en mi, i no va ser pas tan difícil. Va ser poc després de la nostra primera filla. Aquell amic, no em va deixar mai, i em va ajudar a pujar aquella filla que no vaig poder tenir als meus braços, ni donar-li l’escalfor d’una mare. Sí Lluc, vaig tenir una filla d’un altre home. Una filla que avui te 26 anys, és periodista, es diu Maria i és preciosa, una mica esbojarrada, però és normal per la seva edat, darrerament, però, passa per una època difícil. Crec que te algun noviet, però mai m’ha volgut explicar qui és. Vés a saber!\nFa uns anys, vaig patir molt, vàreu coincidir en una entrevista que et varen fer a la ràdio. Vaig témer que descobrissis el pitjor.\nAvui, que sabem que no anem enlloc, que el nostre matrimoni està més que acabat, em permeto la llibertat d’esclarir aquest secret, perquè crec que tens dret a saber-ho. Un secret que fa anys que amago, i que no tinc més esma per continuar amagant.\nHo sento Lluc, malgrat tot, jo et vaig estimar.\nPublicat per Unknown en diumenge, d’octubre 02, 2011\nEtiquetes: D'Històries veïnals, Eli, Filadora, Paseante, Violette Moulin\nOstres, ostres, ostres! Em trec el barret veïns!\nUs ha quedat de conya, de veritat! Molt bé, molt bé!\nBen acabat, Eli!! Hem fet un bon equip tots quatre. Tot un plaer!\nAi....era difícil acabar-la, però al final.... feina feta!\nFins la propera!!! ;)\nEi, veïns, mooolt bé! Quin nivelón!\nEp, nois, això està molt bé, però que molt bé.


Noticias de Diputación CS: La Diputació de Castelló demana a Bankia que execute la sentència que l'obliga a abonar 316.000 euros a la institució provincial\nDiputación CS: La Diputació de Castelló demana a Bankia que execute la sentència que l'obliga a abonar 316.000 euros a la institució provincial\nLa Diputació de Castelló ha remés un escrit a Bankia perquè execute la sentència que l'obliga a abonar un total de 316.000 euros a la institució provincial, tal com han dictat els tribunals.\nLa Secció Tercera de l'Audiència Provincial de Castelló va dictar una fallada judicial el passat 19 de novembre pel qual es condemnava a l'entitat bancària a abonar a la institució provincial 306.000 euros, més l'import dels rendiments corresponents (10.000 euros), per unes participacions de preferents que formaven part d'una herència rebuda en 2001.\nContra aquesta sentència cabia recurs de cassació, per la qual cosa fins a mitjan passat mes de gener no va ser considerada ferm. A partir d'aqueix moment Bankia havia de reintegrar els diners però, davant la inexecució, s'ha remés un escrit al banc, per part de la Diputació, reclamant l'execució no judicial de la sentència.\nDes de l'equip de govern s'ha subratllat que es tracta d'una sentència de caràcter administratiu que fa referència al denominat "*llegat del doctor Francesc Esteve", mort el 20 de març de 2001, qui va convertir en hereu universal a la Diputació. Entre els béns donats hi havia participacions preferents emeses al febrer de 2000, per un valor de 306.600 euros, que van ser substituïdes per Accions Bankia al març de 2012, quedant en aqueix moment en un valor de 21.720 euros.\nLa Diputació de Castelló va iniciar un procediment judicial en 2018 que culmina ara amb una sentència ferma, en la qual es "estima el rescabalament dels danys i perjudicis" patits per l'incompliment de l'entitat bancària de "els deures d'informació" al doctor Francesc Esteve "en relació a la contractació de les participacions preferents l'any 2000".


cooperació tallers formació Estudiar a l'estranger cultura emprenedoria casal estiu pràctiques europa premis L'Hospitalet de Llobregat ajuts treball Santa Coloma de Gramenet estudiants lloguer Voluntariat a l'estranger art ocupació educació ofertes de treball ofertes de treball a l'estranger solidaritat Badalona Idiomes feina pràctiques a l'estranger beques participar recerca voluntariat cursos habitatge universitat mobilitat europea Treballar a l'estranger formació ocupacional estranger concurs\n24/10/2013 - 11:50\nEl Museu Torre Balldovina acull fins al proper 15 de novembre l'exposició 'Controles?', una mostra itinerant de la Diputació de Barcelona que incorpora la interacció i les noves tecnologies per informar sobre els riscos de les drogues i com prevenir-ne el seu consum.\nL’exposició consta de 25 plafons, 3 figures, 1 televisió i 10 tabletes interactives per als visitants. Les visites són concertades, duren 1h 30 minuts i estan conduïdes per especialistes en el tema que varien en funció del grup al que s’adrecen: adolescents, joves o mares i pares. Posteriorment, les tècniques de l’exposició realitzen un taller de reforç al centre educatiu (de secundària, de persones adultes, d’educació en el lleure, etc.).\nDes de l’exposició també s’ofereix la formació de professionals o agents socials.\nEl Servei de Salut Pública i Acció Comunitària d’aquest ajuntament ha inclòs aquesta activitat en el Programa d’Activitats Educatives (PAE), dins de la seva oferta habitual d’activitats preventives en temes de salut que es realitzen des de fa anys als centres educatius colomencs.\nMés informació a: http://controles.diba.cat.


15 empreses catalanes participaran al Disrupt de San Francisco, l’esdeveniment més important del món d’start-ups disruptives | ACCIÓ\n• D’entre les 128 sol·licituds rebudes, ACCIÓ ha seleccionat les 15 start-ups que participaran en una missió empresarial als Estats Units entre el 12 i el 15 de setembre per assistir a l’esdeveniment.\n• Per primera vegada ACCIÓ comptarà amb un estand al Disrupt SF, que aplegarà més de 5.000 emprenedors de Silicon Valley, 400 start-ups d’altres països convidats i els principals fons de capital risc i corporacions tecnològiques americanes.\n• Les start-ups catalanes són Agroptima, Broomx Technologies, Bwom Technologies, Eodyne, Gestoos, HealthApp, Kompyte, Ledmotive, Mint Labs, Psious, Restb, Sekg, Mediktor, The Construct i Zolertia.\nDurant l’esdeveniment, les start-ups mantindran reunions amb grans empreses i inversors americans –contactes realitzats per l’oficina d’ACCIÓ a Silicon Valley- i presentaran els seus projectes d’innovació disruptiva davant l’ecosistema emprenedor de la regió. Les start-ups catalanes seleccionades són Agroptima, Broomx Technologies, Bwom Technologies, Eodyne, Gestoos, HealthApp, Kompyte, Ledmotive, Mint Labs, Psious, Restb, Sekg, Mediktor, The Construct i Zolertia. En total, 128 empreses catalanes van presentar sol·licituds per formar part d’aquesta missió, i les seleccionades han rebut assessorament i acompanyament per part d’ACCIÓ per preparar les presentacions que faran davant dels inversors als Estats Units.\nA més, durant el congrés, les start-ups catalanes tindran l’oportunitat de participar a l’Startup Battlefield, una competició reconeguda mundialment i premiada amb 50.000 dòlars on els emprenedors presenten els seus projectes i reben assessorament d’inversors i experts. Des del 2007 hi han participat 610 start-ups, que han aixecat més de 6.100 milions de dòlars, mentre que alguns dels guanyadors de passades edicions han estat Dropbox o Mint.\nAl Disrupt SF d’enguany destacaran els projectes de realitat augmentada, intel·ligència artificial, biotecnologia, conducció autònoma, robòtica i de la Internet de les Coses (IoT). Segons el director de l’oficina d’ACCIÓ a Silicon Valley, Anselm Bossacoma, “les start-ups catalanes presentaran els seus projectes davant d’alguns dels inversors americans més influents i podran donar a conèixer les seves innovacions disruptives davant d’un fòrum mundial on és importantíssim veure i deixar-se veure”. Per Bossacoma, “aquí neixen moltíssimes empreses que després acaben cotitzant a la borsa, s’expandeixen mundialment o acaben sent adquirides per grans quantitats per corporacions multinacionals”.\nEnguany hi participaran ponents com Shervin Pishevar (fundador del fons d’inversió Sherpa Capital, que ha invertit en empreses com Airbnb o Uber), Marc Andreessen (cofundador de Netscape i coautor de Mosaic, el primer navegador web, creat a la dècada dels anys noranta) o l’escriptor americà de ciència ficció Neal Stephensen.\nHealthApp: és una start-up dedicada al desenvolupament d'aplicacions terapèutiques que connecten metges i pacients. El primer desenvolupament TCApp és una aplicació per tractar el trastorn de conducta alimentària i la obesitat que ja s'utilitza en més de 15 hospitals.\nMint Labs: l'empresa desenvolupa una tecnologia per entendre millor el cervell humà i els trastorns neurològics. Proporciona una plataforma basada en el núvol per accelerar el flux de treball per a la investigació de neuroimatge, amb algoritmes creats per l'start-up, que ajuden als especialistes a gestionar i clasificar milions d'imatge cerebrals, identificar automàticament anomalies, reduir el temps i els costos de R+D i accelerar el desenvolupament de noves teràpies per a malalties neurològiques. En l'actualitat emmagatzema més de 200.000 escàners cerebrals.\nPsious: es tracta d'una plataforma de realitat virtual pionera en el camp de la salut mental. Més de 400 clíniques i institucions ja l'estan utilitzant i més de 1.000 pacients ja s'hi han tractat amb èxit. L'aplicació ofereix entorns virtuals per tractar trastorns d'ansietat, com les pors i les fòbies, l’estrès posttraumàtic o l'ansietat generalitzada, entre d'altres aplicacions clíniques.\nThe Construct: l'equip de The Construct va detectar que quan els estudiants aprenen robòtica tenen un problema al portar-ho a la pràctica per la dificultat d’accedir a un robot real. Per això han desenvolupat una app web que permet als estudiants utilitzar qualsevol robot del món mitjançant una simulació web.


Recollida de càpsules de cafè monodosi a les deixalleries | Ajuntament de Viladrau\nRecollida de càpsules de cafè monodosi a les deixalleries\nNotícies Projecte del POUM de Viladrau Enquesta de valoració de la Festa Major 2016\nLes càpsules de cafè monodosi s’han popularitzat i n’ha augmentat considerablement el consum des de la seva aparició de la mà de la multinacional suïssa Nestlé. D’altres marques s’han sumat al carro i ara hi ha, entre d’altres, càpsules Nespresso, Dolce Gusto, Marcilla, Saimaza, Fortaleza i també diverses marques blanques.\nQualsevol tipus de càpsula, sigui de plàstic o d’alumini, es pot portar a la deixalleria i així es gestiona correctament, separant el marro de cafè de l’embolcall. D’aquesta manera, evitem que vagi al rebuig i, per tant, acabi a l’abocador.\nLa Mancomunitat La Plana disposa de tres deixalleries fixes situades a Aiguafreda, Malla i Taradell i d’una deixalleria mòbil que fa estades en molts dels municipis mancomunats. Per més informació sobre els horaris i els llocs on es troben les deixalleries es pot consultar al web de la Mancomunitat www.mancoplana.cat.\nTambé hi ha l’opció de portar-les perquè es reciclin a través d’altres punts com a les mateixes botigues o establiments associats on es venen. A nivell de Catalunya hi ha més de 900 punts on es poden portar les càpsules.\nAixí doncs, ara ja no s’han de llençar al rebuig sinó que les haurem de portar a la deixalleria o als diversos punts que en recullen, de manera que es puguin reciclar correctament.\nNOTA: Recollida de capsules de cafe monodosi\n24è Ball de Bruixes


Extractes d'herbes naturals (100%), extractes d'herbes, extractes de plantes, proveïdors, vendes - Medicinerawmaterials.com\nPedra Verda > Productes > Extractes d’herbes\nnostre Extractes d’herbes són substàncies extretes o processades de plantes (total o parcial d’una planta) mitjançant l’ús de dissolvents o mètodes adequats. Es poden utilitzar a la indústria farmacèutica, alimentària, sanitària, estètica i altres.\nPodem proporcionar almenys 1,000 tipus de extractes vegetals al millor preu. Els cosmètics, la cura de la pell, els productes de bellesa, els aliments saludables i els suplements nutricionals poden treure el màxim partit de la nostra qualitat extractes d’herbes.\nLlista d’extractes d’herbes\nLlista d’ingredients botànics\nExtracte de flor de trèvol vermell Po ...\nExtracte d'Aquilegia Vulgaris\nExtracte de llavors de cotó espec\nnostre extracte d’herbes és de planta. Segons l 'ús del producte final extret, mitjançant el procés d' extracció i separació fisicoquímica, el extracte d’herbes està dirigit a obtenir un o més ingredients botànics a la planta concentrada sense canviar l’estructura del principi actiu. Segons els diferents components de les plantes extretes, es formen estronci, àcid, polifenols, polisacàrids, terpenoides, flavonoides i alcaloides; segons els seus trets diferents, es poden dividir en oli vegetal, formigó, pols, lent, etc.\nPer exemple, els alcaloides són una classe complexa de compostos orgànics que contenen nitrogen amb activitats fisiològiques especials i efectes mèdics. Per exemple, l’efedra conté efedrina per al tractament de l’asma i l’hembane conté hiosciamina per a l’analgèsia antiespasmòdica. Els glicòsids estan formats per una combinació de substàncies de sucre i no sucreres. La similitud dels glicòsids es troba en la part del sucre, mentre que els diferents tipus d’aglicones tenen diferents activitats fisiològiques i moltes funcions. Per exemple, les fulles digitals contenen glucòsid cardíac amb efecte cardíac enfortidor i el ginseng conté ginsenosids capaços de tonificar el Qi, afavorint la producció de saliva i alleujant la tranquil·litat de la ment i la tranquil·lització corporal.


Calçat dona Sabates Muntanyisme preus a Trekkinn, comprar, ofertes\n$ 146.8 $98.99\n$ 157.04 $112.49\n$ 88.32 $72.49\n$ 68.93 $50.99\n$ 51.79 $38.99\n$ 122.81 $92.99\n$ 108.08 $75.99\n$ 117.69 $94.99\n$ 117.41 $97.99\n$ 117.79 $94.49\n$ 107.8 $89.99\n$ 98.5 $80.99\n$ 127.59 $102.99\n$ 117.38 $92.99\n$ 107.95 $60.99\n$ 137.33 $104.99\nAconsegueix promocions increïbles amb les últimes novetats de muntanya! Trobaràs a trekkinn.com els models més buscats de Sabates i les novetats de la última col•lecció. T’oferim milers de productes de muntanya amb el preu més baix. Pots estar segur que amb trekkinn, la teva botiga online de muntanya, tindràs la oportunitat d’estalviar en totes les teves compres de material de muntanya. Recorda que t’oferim diversos mètodes de pagament com PayPal, targeta de crèdit o transferència bancària perquè escullis el que més et convingui i facis les teves compres en un entorn 100% segur. A trekkinn, la teva botiga online de muntanya, sabem com d’important és per tu comprar el millor material. És per això que només et venem els millors productes de Sabates de les principals marques de muntanya i al millor preu online. A més a més, et garantim la major seguretat al realitzar la compra online, i t’entreguem ràpidament els productes que més necessites sense que t’hagis de desplaçar. Fes la compra des de qualsevol dispositiu i t’ho portem directament a casa! Estalvia temps i diners comprant a trekkinn, la botiga online de muntanya. Posem al teu abast les últimes novetats de Sabates de les millors marques de muntanya com per exemple Salomon, Columbia, Merrell, CMP, Salewa, Haglöfs, Kimberfeel, Aku, Mammut, Millet, Regatta, Lafuma, Montura, Trespass, Asolo, VAUDE, Five ten, Boreal, HI-TEC, Black diamond, Garmont, Dynafit, Paredes, Scarpa, Vibram fivefingers, Altra, Dolomite, Kayland, Lowa, Oriocx, Izas, Trezeta, Joma, Trangoworld.... Mai havia set tant fàcil comprar online tal i com ho demostren les opinions dels clients publicades als llistats de productes de muntanya.


El pressupost per a prevenció i extinció d’incendis creix fins als 28,5 milions d’euros – Ràdio Matarranya\nMatarranya, 22 de juny de 2018\nOlona i Berzosa van presentar els pressupostos per a l’extinció i prevenció d’incendis.\nL’any 2018 la Comunitat Autònoma d’Aragó continua realitzant un importantíssim esforç en matèria preventiva i d’extinció d’incendis forestals. Destacant de nou un increment del pressupost sobre la contractació de l’operatiu de 2 milions d’euros respecte de l’any 2017. Cal recordar, que ja l’any passat s’havia incrementat el pressupost en 3,7 milions d’euros per a esta comesa, de manera que comptem en l’actualitat amb 28,5 milions d’euros. Dels quals, el 75% correspon a la contractació de les quadrilles (21.270.000 d’euros). Pel que fa a la mitjana de la legislatura anterior, el pressupost de 2018 suposa un augment de més del 50%. “El que ha permès un increment en el període de contractació de la major part de les quadrilles, que per al cas de les quadrilles helitransportades aconseguix els 12 mesos de l’any (96 persones), per primera vegada. En total, 1282 persones treballaran en l’operatiu en època estival”, va destacar Joaquín Olona, conseller de Desenvolupament Rural i sostenibilitat del Govern d’Aragó.\nL’anàlisi de causes dels incendis forestals continua demostrant que l’acció humana està darrere del 95% dels incendis causats en els mesos d’hivern i primavera i el 75%-80% dels causats durant tot l’any. “Convertint les tasques de prevenció, divulgació, sensibilització, dissuasió, etc., en l’eina fonamental per a modificar les conductes i millorar les actuacions que poden ser causa d’inici d’incendis”, ha assenyalat el conseller.\nConvé assenyalar que en matèria de prevenció, els pressupostos públics s’apliquen a una sèrie de mesures que per si soles no eviten, ni en el futur evitaran, els incendis forestals. “Respondre a esta amenaça, depèn cada vegada més, de la col·laboració de tots, ciutadans, mitjans de comunicació i conjunt de la societat, per reduir al màxim, les causes humanes que originen els incendis”, tal com va recordar Olona, qui, a més, es va referir a la “necessitat de la conservació de la ramaderia extensiva i la seua tasca de neteja de la muntanya”.\nPer tot l’anterior, es reitera un missatge a la ciutadania de prudència i precaució en les activitats a l’aire lliure que puguen generar risc d’incendi forestal. Havent de prendre responsabilitat sobre totes les accions que es realitzen en el medi natural. Cal recordar que gran part dels incendis forestals comencen, en realitat “fora del bosc” i en descuits o accidents.\nDes de principi d’any, l’estadística d’incendis forestals ens oferix normalitat en els mesos de gener i febrer, i uns índexs molt clarament per sota de la mitjana històrica entre març i maig. Este resultat és conseqüència d’una primavera excepcionalment plujosa i humida.\n“El mes de juny i la campanya estival comença amb unes condicions de risc anormalment baixes per l’estat vegetatiu dels combustibles, molt hidratats i amb retard en la fenologia, el que, a priori, reduirà el període de sequera estival i de disponibilitat per cremar. Tot i que la situació pot canviar i ser un estiu extremadament calorós com els anteriors”, va exposar el director general de Gestió Forestal Caça i Pesca, Àngel Berzosa.\nFins al 31 de maig es van donar un total de 116 incendis forestals, que han afectat 159,27 ha, de les quals 18,18 eren arbrades (l’11,41%). Tant el nombre d’incendis com la superfície forestal afectada estan per sota de la mitjana històrica 2001-2017 (187 incendis i 475,07 ha., respectivament) per a este mateix període. Cal indicar que el 71% dels sinistres s’han quedat en conats (menys de 1ha.) i tan sols el 6% d’estos han superat les 5 ha. En este sentit, Berzosa va apuntar que a Aragó estem per sobre de la mitjana en ràpida intervenció, “deixant en conat el 77% dels incendis forestals”.\nL’any 2017 es van produir 464 incendis forestals amb una superfície cremada de 908 hectàrees amb només 256 has. arbrades. El de major dimensió va ser el de Torre la Ribera amb 202 has. Les causes van ser negligències 30,8%, naturals (raig) 23,4%, causa desconeguda 16,6%, accident 14,7%, intencionat 14,3% i incendi reproduït 0,2%.\nAccions en infraestructures\nEste any s’ha actuat en la construcció, reparació i manteniment de punts d’aigua, en la millora de bases helitransportades, en la millora dels llocs fixos de vigilància, i en construcció, reparació i manteniment de pistes, etc. A més, este any, també, es preveu la millora i adaptació de diversos punts d’aigua per a compatibilitzar el seu ús amb l’ús ramader, adquirint els mateixos una doble funció.\nPel que fa a les bases helitransportades on operen els helicòpters, és de destacar que el 2017 es va finalitzar la construcció de la base helitransportada de Terol.\nTambé, durant este any 2018 està previst continuar amb el procés de modernització de bases a Plasencia del Monte i Boltaña, millorant els heliports (infraestructures per a l’enlairament i aterratge de les aeronaus)\nAccions en masses forestals\nS’escometen treballs sobre els combustibles naturals per a la millora de les condicions de defensa enfront d’incendis, mitjançant encàrrec a l’empresa pública SARGA per a la contractació de serveis de prevenció amb quadrilles. Amb este sistema s’està treballant aproximadament entre 4.500 i 5.000 ha, tant en treballs silvícoles com a obertura de noves àrees per a la defensa enfront d’incendis o manteniment d’infraestructures o zones ja existents.\nAccions de planificació\nEn 2018 es continua amb l’ambiciós projecte per a la redacció dels plans de defensa enfront d’incendis forestals en zones d’alt risc d’incendi (275.000 €), treballant sobre els entorns del sistema ibèric, vall de l’Ebre i Gúdar–Javalambre, la redacció conclourà este any començant amb la redacció de nous plans en altres Zones d’Alt Risc.\nFinalment, en 2018, es reforcen també les accions de sensibilització i divulgació. Les dues matèries són elegibles pel PDR d’Aragó 2014-2020.\nRelated Items:desenvolupament rural i sostenibilitat, destacat, Foc, Govern d'Aragó, Incendi, Prevenció, sarga\n“Volem col·laborar en este projecte que és exemplar i que cal estendre per Aragó”


Tres agressions sexuals denunciades i una d'homòfoba a Catalunya durant la revetlla de Sant Joan - Diari de Girona\nTres agressions sexuals denunciades i una d'homòfoba a Catalunya durant la revetlla de Sant Joan\nHi ha hagut la meitat de detinguts, un 20% menys d'atesos pel SEM i un 40% menys de serveis dels Bombers\nacn 24.06.2020 | 13:29\nTres agressions sexuals denunciades i una d'homòfoba a Catalunya durant la revetlla de Sant Joan Diari de Girona\nLa revetlla de Sant Joan es tanca per ara amb tres agressions sexuals denunciades i una d'homòfoba, aquesta última a Sant Adrià de Besòs, quan dos individus han atacat amb una ampolla de vidre per l'esquena una parella asseguda en un banc. Les dues víctimes han estat donades d'alta. El conseller d'Interior ha condemnat aquests incidents, però ha destacat que ha estat una revetlla tranquil·la. Hi ha hagut 41 detinguts (l'any passat 86), un 20% menys d'atesos pel SEM i un 40% menys de serveis dels Bombers. S'han registrat 60 positius per alcohol amb 1.099 lectures. El 2019 van ser 179 amb 2.100 lectures. Fins aquest dimecres al matí havien sortit de l'àrea metropolitana 255.000 vehicles, la meitat dels previstos.\nMiquel Buch ha constatat que la revetlla ha estat tranquil·la, i així ho demostren les dades d'activitat policial, del SEM i de Bombers. Després de fer un agraïment a la ciutadania, sí que ha volgut denunciar i lamentar especialment les tres agressions sexuals per les quals s'ha presentat denúncia, amb dades de les 10 hores. "Aquest matí no pot ser lliure mentre es continuïn produint agressions de tot tipus, especialment sexuals", s'ha queixat el conseller, que no descarta que es pugui produir alguna denúncia més en les properes hores.\nPel que fa a l'agressió homòfoba, les dues víctimes ja han estat donades d'alta: un amb un impacte al cap i l'altre amb petites ferides. Els Mossos busquen els dos individues que els van atacar amb una ampolla de vidre per l'esquena, així com els autors de les agressions sexuals.\nPel que fa als controls de drogues i alcoholèmia, s'han fet 43, una xifra similar a la del 2019. S'han registrat 60 positius per alcohol i 7 per drogues (19 lectures). L'any passat van ser 179 per alcohol i 27 per drogues, tot i que almenys en el primer cas les lectures que s'han fet han estat la meitat.\nHi ha hagut 15 accidents però cap de greu. Hi ha una persona ferida de poca gravetat i set lleus. Aquest matí havien sortit de l'àrea metropolitana 255.000 vehicles, la meitat dels previstos. La tornada es preveu esglaonada i sense problemes perquè la previsió del Servei Català de Trànsit no s'ha complert.\nLa policia ha detingut 41 persones per furts, robatoris i altres fets habituals, la meitat que l'any passat, quan se'n van arrestar 86. Dels detinguts, 8 estan vinculats amb la revetlla pròpiament, segons ha precisat el comissari de Mobilitat, Joan Carles Molinero.\nHi ha hagut algunes baralles i agressions entre persones però cap greu. No hi ha cap hospitalitzat. La situació ha estat, ha dit, "continguda".\nD'altra banda, durant la nit s'han fet 37 actuacions de la policia per violència de gènere i 16 per violència domèstica.\nPel que fa als Bombers, han fet 709 actuacions entre les 20 hores de dimarts i les 8 de dimecres. 445 han afectat mobiliari urbà, vehicles o habitatges. Unes 200 són per incendis de vegetació, menys que l'any passat pel bon estat de la vegetació gràcies a les pluges de la primavera. Per zones, el Vallès Occidental ha registrat 153 serveis; el Barcelonès, 87; el Baix Llobregat, 84, i al Maresme n'hi ha hagut 45.\nProtecció Civil sí que ha detectat un augment de les trucades al 112, amb més de 4.000, però cal per una qüestió greu. Els serveis d'atenció del SEM han baixat un 22%, amb 208 assistències. D'aquestes, 11 han estat relacionades amb pirotècnia. No hi ha hagut cap afectació ocular. Les franges horàries amb més trucades han estat de les 23 a 24 hores i des de la mitjanit fins a la 1 de la matinada. L'incident més habitual ha estat l'incendi.\nBuch avisa els veïns Llançà que qui vetlla per la seguretat és la policia i que poden ser denunciats.


La nova comunicació amb el vídeo en 360º i la realitat virtual | Col·legi de Periodistes de Catalunya\nInici / Formació / La nova comunicació amb el vídeo en 360º i la realitat virtual\nLa nova comunicació amb el vídeo en 360º i la realitat virtual\nLa tecnologia del vídeo en 360º, el vídeo en directe en 360º i els dispositius de realitat virtual marquen la nova frontera en termes de comunicació. Com crear un discurs visual quan no hi ha marc ni enquadrament fix? Quin és el paper del comunicador en un entorn d’esfera enlloc d’un de pla? Què hem de saber com a generadors de contingut per triomfar en aquest nou model? Quines són les tècniques i els dispositius que hem de dominar?\nAquest curs ens permetrà endinsar-nos en aquest nou model de comunicació.\nContext de la comunicació digital\nEl vídeo en 360º\nPlataformes i exemples de 360º\nEquips, dispositius i pautes de realització\nQuè cal tenir en compte a l’hora de generar contingut en 360º\nLa realitat virtual, concepte i dispositius\nComunicació en l’era de la immersió\nCom generar continguts que són experiències\nCal ser usuari de xarxes socials. És molt recomanable assistir al curs amb un ordinador portàtil, encara que no és imprescindible.\nCommunity managers. Publicistes, comunicadors, periodistes, especialistes en xarxes socials, emprenedors, empresaris, especialistes en màrqueting i, en general, tots aquells que tinguin un paper actiu en el desenvolupament d’estratègies en social media i màrqueting digital.


marfanta.com: La Generalitat anuncia la creació d'una targeta que permetrà moure's en bus a l'Ebre per un euro el trajecte\nLa Generalitat anuncia la creació d'una targeta que permetrà moure's en bus a l'Ebre per un euro el trajecte\nAMPOSTA (Montsià).- Els usuaris de transport públic de les Terres de l'Ebre podran adquirir, a partir de l'1 d'octubre, la nova targeta T10/120, que permetrà efectuar deu viatges dins del territori en 120 dies amb un preu d'un euro el trajecte. De moment, però, només serà vàlida per als busos públics interurbans, amb la previsió d'incloure els trens a partir de gener. Segons el secretari d'Infraestructures i Mobilitat, Ricard Font, la creació de la targeta és el pas previ al desplegament de la integració tarifària. El preu del nou títol, que permet fer 10 viatges en 120 dies, serà d’1 euro el trajecte, és a dir, que l’abonament costarà 10 euros. Es pot adquirir i recarregar als mateixos autobusos. El títol de transport T10/120 és multipersonal i per tant el poden utilitzar els membres d’una mateixa família o un grup d’usuaris per fer els seus desplaçaments de forma conjunta. Aquest títol de transport utilitza la tecnologia de validació sense contacte, es pot recarregar a bord dels propis autobusos.\nParal·lelament, el Departament de Territori i Sostenibilitat posarà en marxa, també el dia 1, el primer bus exprés de les Terres de l'Ebre a la línia entre Tortosa i Alcanar, amb divuit freqüències diàries. El secretari d’Infraestructures i Mobilitat, Ricard Font, ha anunciat aquest matí a Amposta la posada en marxa a partir de l’1 d’octubre d’una nova línia de la xarxa exprés.cat que comunicarà Tortosa i Alcanar, amb parada també a Amposta, Sant Carles de la Ràpita i les Cases d’Alcanar. Serà la catorzena línia d’autobús d’altes prestacions que es posa en servei a Catalunya. La nova línia E3 tindrà 18 freqüències de dilluns a diumenge (9 d’anada i 9 de tornada), amb sortides cada dues hores, una velocitat comercial molt competitiva perquè només té tres parades intermitges i incorpora totes les prestacions de la xarxa exprés.cat. En primer lloc, la reducció del temps de viatge en 20 minuts respecte la línia convencional, ja que el trajecte de la nova línia E3 tindrà una durada de 45 minuts.\nA més, el preu del trajecte serà d'un euro, i es farà una nova campanya d’informació estàtica a les parades i a les estacions d’autobusos. A més, també està previst en un futur posar informació en temps real a les parades. A banda, s'incorporarà a la línia un vehicle nou, totalment accessible, mentre que els usuaris tindran premsa gratuïta i wifi a bord. La Generalitat també ha destacat que el servei, que tindrà una imatge diferenciada, tindrà més intermodalitat, amb connexions amb serveis de transport urbà, tren i altres busos interurbans.\nLa demanda anual del corredor Tortosa-Alcanar és de més de 280.000 viatgers. El desplegament d’aquesta xarxa comporta millores en la flota de vehicles, garantint la qualitat, comoditat i l’accessibilitat a persones amb mobilitat reduïda, així com més serveis per als usuaris a l’interior del vehicle. També està integrada sota una nova imatge corporativa, exprés.cat, que aporta visibilitat al servei i facilita als usuaris la seva ràpida identificació.\nEstació d'autobusos a Amposta\nEl Departament de Territori i Sostenibilitat està construint des del mes de març la nova estació d’autobusos d’Amposta, que es preveu que entri en servei durant el novembre. L’estació millorarà la mobilitat en transport públic al municipi i la qualitat del servei. Els treballs tenen un pressupost d’1,2 milions d'euros.\nImatge ACN i Generalitat de Catalunya


El millor centre per eliminar tatuatges a Alacant | ARA Multimèdia\nEl millor centre per eliminar tatuatges a Alacant\nTens un tatuatge que vols eliminar? Vius a Alacant o als seus voltants? Aleshores has d'acudir al millor centre per eliminar tatuatges a Alacant, on podràs oblidar-te d'aquells tatuatges que ja no vols i tornar a tenir la teva pell lliure de tinta i sense cicatrius. Si estàs interessat continua amb la lectura per saber com eliminar tatuatges Alacant\nFa dècades els tatuatges es consideraven una imatge permanent a la pell i quan els resultats no eren els desitjats s'havien de viure amb el penediment i el record constant. Amb els avenços de la tecnologia es van desenvolupar equips per a l'eliminació de tatuatges, però com a resultat s'ha de viure amb una cicatriu com a record, però tot això va quedar en el passat i tot gràcies Laser Ink Hunter Master Pro.\nLa tecnologia làser ha demostrat ser de gran utilitat per a tractaments mèdics i estètics i la sèrie Ink Hunter. tots aquests als millors preus del mercat, per sessió.\nVolem recalcar que Ink Laser són el millor centre per eliminar tatuatges a Alacant i pots comprovar-ho a través de les valoracions que hem rebut per part dels seus clients on certifiquen la qualitat de la seva feina i donen a conèixer els increïbles resultats.\nEliminació total o parcial de tatuatges Alacant?\nMolts es pregunten sobre els resultats reals del seu tractament per treure tatuatges Alacant. Tot i això són molts els factors que intervenen en els possibles resultats i cada cas és únic. En general després de 4 a 7 sessions és possible esborrar un tatuatge, però el nombre de sessions pot augmentar o reduir segons el color del tatuatge, la quantitat i profunditat de la tinta a la pell, entre altres.\nSegurament ara et preguntes sobre les garanties per eliminar tatuatges a Alacant amb https://eliminaciondetatuajesvalencia.es. Podem dir-te que compten amb la darrera generació de la sèrie el que implica que només podem brindar els millors resultats possibles, el seu equip la capacitat d'eliminar íntegrament té la tinta negra present sota la pell.\nNo obstant això, en el cas de la tinta de colors tot depenent dels factors ja esmentats però hem comprovat que els colors més difícils d'esborrar com el vermell, blau i marró es veuen fortament afectats pel seu làser resultats satisfactòria i fins i tot eliminant la totalitat del tatuatge en molts casos.\nEliminar tatuatges en Alacant i una mica més\nA INK LASER és el millor centre per eliminar tatuatges a Alacant per res ja que a més de treure tot tipus de tatuatges sense deixar cicatrius comptem amb serveis addicionals que et permetran recuperar aquesta aparença que tant desitges.\nSi estàs patint per una micropigmentació mal realitzada i l'aparença del teu rostre no és el que desitges, aquí també donem respostes als teus problemes ja que podem eliminar o reparar el mal de: celles tatuades, línies a la parpella, llagrimal i el contorn de els llavis que en molts casos els resultats no són els esperats.\nTreure tatuatges a Alacant mentre cuides la teva pell\nEl seu equip d'última tecnologia compta amb moltes funcions entre les quals hi ha la fototeràpia, després de cada sessió i gràcia a la fototeràpia es redueix la inflamació de la pell, a més estimula la producció natural d'elastina i col·lagen, ambdós compost àmpliament coneguts per contribuir a la restauració de la pell ia mantenir la seva fia, garantint treure tatuatges Alacant sense cicatrius.\nPer què confiar en Ink Laser Alacant?\nÉs molt fàcil, no només comptem amb una àmplia trajectòria comprovada, on la satisfacció dels seus clients és el primer i on garantim els millors resultats possibles, comptem amb moltes referències positives que poden ser comprovades a les seves diferents xarxes socials ia més comptem amb un personal professional i capacitat per brindar un servei de qualitat, per això INK LASER és el millor centre per eliminar tatuatges a Alacant.\nQué es un descuento de pagaré y cómo se realiza 5 novembre 2021


Per complementar aquest servei i poder connectar les empreses entre elles , L'Ajuntament de Sant Antoni conjuntament amb l'Associació d'Empresaris i Emprenedors de Girona organitzarà per el 2016, xerrades i dinars sota el nom de BUSINESS LUNCH & BUSINESS CONFERENCE per aquelles empreses que vulguin establir contactes amb altres empresaris.\nAquest servei va adreçat a persones del municipi que volen crear una empresa o fer-se autònoms.\nEl principal objectiu és donar les claus per preparar el pla de negoci per a la creació de l'empresa amb garanties d'èxit. Un altre dels objectius és acompanyar el projecte empresarial posant a l'abast dels emprenedors un ampli ventall de serveis i productes per fer realitat les idees del negoci.\nAquest servei es dirigeix a petites i mitjanes empreses i a autònoms del municipi.\nL'objectiu d'aquest servei és acompanyar i assessorar empreses ja assentades de Calonge i Sant Antoni. També es vol donar solidesa al teixit empresarial del municipi.


La qualificació global serà el resultat de la combinació de la qualificació obtinguda en l'examen escrit amb la qualificació de les diferents tipus de proves que consten en l’apartat 10.1 d’aquesta guia docent, i per fer la mitjana i superar l'assignatura, s’haurà d'obtenir, com a mínim, un aprovat (5 sobre 10) en cada tipus de prova.\nL'assistència al 85 % de les classes pràctiques i al seminari és necessària per a ser avaluat o avaluada de les proves “Observació/execució de tasques i pràctiques” i “Presentacions orals i pòsters”. L’alumnat que, per motius justificats (coincidència de l'horari laboral amb l'horari lectiu, participació en programes de mobilitat fora de l'UJI, etc.), no puguen assistir a les classes de pràctiques o als seminaris hauran de posar-se en contacte amb el professorat responsable de l’assignatura durant les tres primeres setmanes del curs, per a notificar i acreditar la seua situació i pactar activitats d’aprenentatge i avaluació.\nÉs considerarà "Presentat o presentada" qui es presente a l’examen escrit o qui haja presentat almenys el 60 % de la resta de les proves avaluables.\nEn segona convocatòria serà imprescindible la superació de l'examen i el lliurament dels treballs pràctics, que podran ser elaborats individualment. La part de l'avaluació corresponent a "Presentació oral i pòster" no serà recuperable en segona convocatòria.


L’educació per nosaltres és una prioritat d’ençà que tinc la sort d’estar com a màxima autoritat del municipi. El 1996 ja vam iniciar l’escola d’adults amb tot un seguit d’educadors i educadores que desinteressadament feien classes a persones que tenien pocs coneixements -o fins i tot analfabetes- o a d’altres que es volien treure el graduat escolar.\nAquesta escola s’ha anat consolidant fins el punt que enguany ja ens han concedit el reconeixement per poder realitzar el curs de Graduat en Educació Secundària Obligatòria, GESO, cosa que vol dir que podem fer i impartir classes, examinar de forma oficial i també fer cursos per preparar per a la prova d’accés a alumnes que vulguin fer cicles formatius de grau mitjà.\nDurant aquests 15 anys hi ha hagut un salt qualitatiu d’organització de feina i de preparació per consolidar l’escola d’adults amb personal que dóna garantia a l’escola. A més amb la remodelació del centre que vàrem inaugurar a principis d’aquest mandat, al carrer Jesús, 25, tenim un espai adequat i ampli per impartir no només aquests cursos sinó d’altres d’ensenyaments no reglats com pintura, ceràmica, informàtica...\nNo cal dir que també ha estat del nostre interès l’escola bressol i per això vam ampliar i adequar a la nova normativa el Niu d’infants i després vam construir la nova escola, el Petit Pi, per tal de donar cobertura al 100 % de la mainada de 0 a 3 anys que pares i mares creguin convenient que hi assisteixin.\nAquest centre ara s’ha completat amb una aula del Centre de Desenvolupament i Atenció Precoç, CDIAP Tris Tras, de l’Associació Sant Tomàs, dedicada a l’atenció d’infants de 0 a 6 anys que presenten algun trastorn en el seu desenvolupament o que tenen el risc de patir-lo, per tal que no s’hagin de desplaçar a altres indrets com Vic o Manlleu per fer-ne el seguiment i els cursos de formació.\nL’any 1998 amb la nova biblioteca es va fer un pas important, no solament per donar servei als centres educatius, sinó a la resta de la població, amb préstec de llibres i des de fa uns anys amb Internet i Wi-fi.\nCal dir també el treball que hem desenvolupat per millorar tant l’escola concertada com l’escola pública. Ara les necessitats demogràfiques ens diuen que hem de construir una nova escola d’ensenyament primari i ja hem començat a treballar per ubicar-la al carrer dels Hostalets, al costat de l’escola bressol, per tal de repartir-les en la trama urbana, ja que si en tenim una a la part de dalt del municipi l’altra està bé que estigui al mig.\nAquest centre l’ubicarem el curs 2011-2012 en cargoles en un lloc provisional al costat d’on es construirà, una vegada consolidada l’escola, en un període de 4 anys, el centre definitiu.\nActualment per construir una escola fa falta un terreny de 6000 m2. Perquè en tingueu una idea l’escola antiga en té 1992, per la qual cosa aquest espai totalment reformat no permet fer-hi res més que el que hi ha.\nLa nova escola començarà amb un cicle de P-3 P-4 i P-5 que són els cursos que s’han hagut de desdoblar a l’escola Ildefons Cerdà i a partir d’aquí ja començarà a funcionar la nova escola com un centre educatiu més i s’anirà consolidant amb els cursos que vagin pujant.\nUn dels altres projectes importants que hem tirat endavant és un cicle formatiu de grau mitja de Conducció d’activitats esportives en el medi natural. Aquest cicle, que s’iniciarà el curs 2011-2012 a l’Institut Pere Barnils, forma part del desplegament dels nous títols provisionals de la LOGSE el projecte el va elaborar el nostre equip de govern i el Departament d’Educació de la Generalitat l’ha acceptat. És un cicle que s’ha desenvolupat conjuntament amb el sector empresarial de la zona: cases de colònies, de turisme rural, centres d’hípica i també al voltant dels esports de lleure com la via ferrada, els circuits de BTT i els petits i grans recorreguts que tenen necessitat de persones amb aquest tipus de formació. Tot això forma part d’un únic objectiu que és el de consolidar el projecte educatiu al municipi amb la participació de sectors empresarials, culturals, educatius... arrelats en el nostre territori, com no pot ser d’una altra manera.\nCentelles, juliol de 2010


L’atletisme del CD Palafolls recull diversos trofeus pels podis obtinguts a la Jean Bouin | Ràdio Palafolls\nHome Esports L’atletisme del CD Palafolls recull diversos trofeus pels podis obtinguts a la Jean Bouin\nL’atletisme del CD Palafolls recull diversos trofeus pels podis obtinguts a la Jean Bouin\nMarc Ferri , gener 18, 2019\t / 501 0\nFa pocs dies, la Federació Catalana d’Atletisme va fer entrega dels trofeus obtinguts en aquesta cursa, celebrada el passat 25 de novembre a Barcelona.\nEnguany, els atletes del CD Palafolls hi participaven per primera vegada, i van obtenir molt bons resultats, tant a nivell de classificació individual com també per equips.\nEn la part individual, van destacar el 3r lloc de Mar Páez, i els 4ts d’Ainhoa Fitó i Pau Perales, obtinguts en les categories de Sub 10 femení, Sub 14 femení i Sub 10 masculí respectivament.\nA nivell d’equips, l’equip Benjamí Femení format per Mar Paez, Ingrid Massó, Alexia Bravo i Mariona López van pujar l calaix més alt del podi de la cursa.\nPer la seva banda, l’equip Benjamí Masculí amb Pau Perales, Yoseff i Pedro Becerra i Narcís López van obtenir la segona posició.\nUns bons resultats que són fruit del treball i entrenament previ d’altres competicions tant nacionals com estatals, especialment de cros, tal i com destaca l’entrenador del club Jordi Páez.\nSegons explica l’entrenador, actualment els atletes del club es troben a la meitat de la temporada i participant al circuit de pista coberta.\nLlavors, explica Páez, els infants i joves del club ja iniciaran les proves a l’aire lliure dels campionats individuals i col·lectius de Catalunya, que se celebraran al mes de maig.\nLa cursa Jean Bouin, en la qual van obtenir aquests resultats diversos atletes del CD Palafolls, arribava aquest 2018 a la seva 95a edició.


El president Ianukóvitx, de baixa per una afecció respiratòria\nEls manifestants ucraïnesos seguiran ocupant edificis oficials, tot i l'amnistia del govern\n3 min. Kiev 30/01/2014 13:59\n260x366 Ucraïnesos en una barricada prop del lloc on mantenen els enfrontaments amb la policía. /REUTERS Ucraïnesos en una barricada prop del lloc on mantenen els enfrontaments amb la policía. /REUTERS\nEl president ucraïnès, Víktor Ianukóvitx, està de baixa i deixarà temporalment el govern. Així ho ha anunciat aquest dijous el gabinet presidencial que ha dit que el mandatari està amb febre i constipat.\n"El president d'Ucraïna està de baixa mèdica després que li diagnostiquessin una afecció respiratòria aguda, acompanyada de febre alta", ha explicat el cap del departament de salut de l'administració del president, Alexander Ordú.\nEl que no explica el govern ucraïnès és quan de temps estarà de baixa el mandatari.\nIanukóvitx es va reunir el dimecres amb l'alta representat de per la Política Exterior i de Seguretat de la Unió Europea (UE), Catherine Ashton, per tractar la crisi, que es va desencadenar després que el mandatari renuncies subscriure un acord d'associació amb Brussel·les. Segons el govern ucraïnès, Ianukóvitx es va comprometre a avançar amb un acord de cooperació amb la UE.\nEls manifestants seguiran ocupant edificis\nEls manifestants han anunciat aquest dijous que seguiran amb l'ocupació d'edificis oficials, tot i que ahir la Rada, el Parlament ucraïnès, anuncies que faria una amnistia i deixaria anar els detinguts durant les manifestacions, excepte aquells que haguessin comès crims greus.\n"L'oposició se sent enganyada. Els manifestants no abandonaran la Maidan (plaça de la Independència) ni els edificis administratius", ha dit el diputat del partit opositor Batkivsxina, Andrei Porubi. Entre els edificis ocupats està l'Ajuntament de Kíev.\nDesprés de dos dies de negociacions, dimecres per la nit, la Rada va aprovar la llei d'amnistia que entrarà en vigència en el moment que els manifestants abandonin els edificis ocupats.\nOleg Tiagnibok, líder del partit ucraïnès de la Llibertat Svoboda, ha ressaltat els periodistes que no abandonaran els edificis administratius perquè entri en vigor la llei.\nRússia retirarà l'ajuda al govern\nEl desembre de 2013, Rússia va anunciar que entregaria 15.000 milions de dòlars (uns 11.000 milions d'euros) en la compra de bons ucraïnesos, mentre que li baixaria el preu del gas. Tanmateix, Moscou va anunciar el dimecres que aturaria l'ajuda, després que aquesta setmana dimities tot el govern ucraïnès, excepte Ianukòvitx, per intentar aturar a les manifestacions, que ja duren dos mesos.\nAl desembre, Kíev ja va rebre 3.000 milions de dòlars per la compra per part de Rússia d'eurobons ucraïnesos.\n"Això és raonable. Esperem la formació del nou govern d'Ucraïna", va dir el president rus, Vladimir Putin.\nPer la seva part, el primer ministre rus, Dmitri Medvédev, va ressaltar que el govern de Kíev té un deute amb Moscou d'uns 2.700 milions de dòlars (prop de 2.000 miliions d'euros) per la compra de gas i ha demanat una pròrroga per pagar el 2013. "Va tornar a demanar un nou ajornament del pagament del seu històric deute i, el que és pitjor, no paga les factures corrents tot i la rebaixa del preu", va destacar dimecres Medvédev.


Porto uns dies pensat com escriure aquesta entrada i la veritat és que començo sense tenir clar què dir. Aquesta serà una entrada més personal, potser la més personal de totes. I la última.\nAmb els anys m'he anat tornant més reservada, abans explicava la meva vida a la primera persona que em causava bones sensacions i ara, cada cop em costa més. Tot i així, crec que sóc molt transparent i els qui m'han vist aquests darrers dies potser han notat que estic diferent i com que aquí aquestes coses no es veuen, he decidit explicar què passa amb el Blog de Coses, què passa que no publico, què passa que no sé què passa...\nBlog de Coses va començar farà quasi 5 anys, quan vaig tornar cap a Reus després de passar-me uns quants anys a Barcelona. Resituar-me no va ser fàcil, canvi de vida, canvi de pis, de gent, de feina, d'amics, de tot. El blog era un refugi, una forma d'evadir-me i recopilar en un sol lloc les "coses" boniques que anava trobant per internet i les que provava de fer a casa. A més, just començava a fer els meus primers treballs de scrap i com que a Reus no es coneixia gens en aquell moment, era una forma d'estar amb contacte amb gent que també en feia i compartir una mica l'afició.\nI el Blog de Coses es va anar fent gran, cada cop hi havia més gent interessada en allò que feia, més gent que llegia el blog i per a mi ha continuat sent un refugi on deixar anar la meva creativitat i compartir-la amb tots vosaltres.\nAra tot ha canviat molt.\nAbans podia dedicar-li molta estona al blog perquè treballava poquetes hores i ara és al revés. Feia scrap a tothora i en regalava a tothom, i ara ja quasi no en faig; va passar a ser una obligació i era una sensació que no m'agradava perquè li vaig perdre tot el sentit del passatemps i al final ho vaig avorrir.\nPerò estranyament trobava a faltar fer quelcom artístic, tenir alguna forma d'evadir-me i vaig canviar els papers, per la tauleta gràfica i l'ordinador.\nA tot això porto uns anys que una veueta interior em parlava, al principi no li feia cas, jo mateixa m'intentava convèncer que era una cosa passatgera i que què més volia si ho tenia "tot".\nMai en tenim prou encara que als ulls dels altres es vegi perfecte.\nFa temps que trobo a faltar l'emoció, posar-me a prova, superar reptes, pensar en allò que vull fer, sentir-me que serveixo per alguna cosa més, sentir que sento.\nAquest any he decidit fer-li cas a la veueta i canviar la meva vida.\nAlguns diran: - Però què has fet?! Estàs boja!-, d'altres em diuen que sóc molt valenta, jo només sento que faig el que el cos em demana (encara que ara que es va apropant el dia, em venen a veure totes les pors).\nA finals de mes deixaré l'escola on he après a fer de mestra, els primers nens i nenes que han après música amb mi, les meves rutines dels meus últims 5 anys i fins i tot Reus (per uns mesos) per llençar-me a l'aventura. A una aventura que encara no sé molt bé a on em portarà, ni què en trauré al capdavall però que intentarà complir amb la necessitat 1, l'emoció.\nAniré a fer un voluntariat, necessito sortir del meu dia a dia, per tornar-me a trobar.\nI a la vegada treballaré a Print Pam, una idea que vaig tenir el Nadal de 2014, que em fa molta il·lusió portar-la a terme i que en breu veurà oficialment la llum.\nSi no ens atrevim a fer les coses, com sabrem si funcionen o no?\nPrendre una decisió com aquesta no ha estat fàcil, gens fàcil però només tenim una vida, no?\nEl Blog de Coses m'ha portat moltes alegries, molt de carinyo, molta gent, gent bonica, a vegades no m'ho acabo de creure...\nA partir de la setmana que ve em trobareu darrere de Print Pam, la meva propera casa amb qui espero poder treure moltes coses boniques i a la vegada útils, servir-vos amb allò que ara m'ho fa passar més bé que és dissenyar, dibuixar i jugar.\nEl Blog continuarà estant a internet però ja no li afegiré noves entrades, ara em costa molt dir això i afegiria un "potser algun dia el reprenc" però suposo que hem d'aprendre a dir adéu a les coses i saber passar la pàgina a un nou capítol. Podreu tornar-hi a entrar les vegades que vulgueu i consultar tot el material que tinc penjat.\nMoltíssimes gràcies a les qui m'heu acompanyat des del principi i a les qui m'heu descobert fa poc i us heu quedat. Gràcies a la mama per ajudar-me i fer-me la millor propaganda del món, a la Rosa de Cosetes per deixar-me casa seva, a totes les qui heu vingut a algun taller, al Jordi per escoltar els meus torrents d'idees i a les qui acabeu d'arribar dir-vos que Print Pam encara us agradarà més, us hi espero.\n**D'aquí uns dies canviaré el nom del compte de Facebook i Instagram pel de Print Pam que quedaran vinculats a la nova pàgina. El blog continuarà aquí.\nSaps quan estàs una mica nerviós perquè vols que tot surti bé? Doncs així estic jo avui, avui és un d'aquells dies que un petit pas simbolitza molt .\nAvui neix oficialment PRINT PAM, si us dic que fa com un any que ho tinc al cap us ho creuríeu?\nDoncs sí, un senyor any i uns quants mesos i sembla que per fi m'he atrevit a fer el salt.\nPRINT PAM neix amb la intenció de continuar la feina que porto fent des del Blog de Coses, el bloc amb què he descobert el gust per moltes disciplines plàstiques i creatives però sobretot pel disseny de cartells minimalistes i de línies senzilles.\nI sí... em sap greu en aquesta primera col·lecció mirar-me una mica el melic però és que jo tinc una debilitat amb la Festa Major de casa meva i volia començar amb ella.\nNo sé si heu conegut mai algú de Reus però segur que si ho heu fet no ha tardat massa minuts a dir "Jo sóc de Reus!" hahaha és com una frase que ve amb nosaltres de sèrie.\nAmb aquesta primera col·lecció tinc ganes de compartir aquest sentiment tant de casa nostra, aquest orgull de "jo sóc de Reus", aquella emoció de comptar els dies fins que torni arribar la propera Festa Major.\nAviat tindré la botiga online oberta per a de donar una solució ràpida i bonica a aquella gent que li agrada redecorar els racons de casa seva o regalar targetes amb la nostra llengua.\nPostals d'aniversari per a despistades que van a últim moment, làmines en català i dissenys personalitzats preparats per a descarregar i imprimir al moment tants cops com vulguis.\nTriar, descarregar i imprimir, PRINT PAM!\n>> Si no et vols perdre res d'aquesta segona casa del Blog de Coses, pots seguir-nos al Facebook i a Instagram, des d'allà anunciarem totes les novetats!\nI què passarà amb el Blog de Coses? Doncs evolucionarà cap a una altra cosa però això encarà està fermentant... esperarem unes setmanes més a veure quina forma li acaba quedant :)\nLes mares sempre diuen que no cal que els hi regalis res, que en què estem junts en tenen prou...\nperò segur que si li portes una coseta com la làmina de dalt la fas la més feliç del món.\nÉs o no és? ;)\nUna de les meves tècniques preferides és la de cosir sobre el paper, ho podeu fer servir per a moltes coses però avui us ensenyaré com utilitzar-ho per crear un estampat molt senzill.\nPer aquesta ocasió volia fer uns triangles així que la forma era molt senzilla.\nAmb un regle marca els tres vèrtexs de cada triangle.\nAjuda't d'un punxó per marcar millor cada punt, abans de passa-hi l'agulla i el fil així després no hauràs de fer tanta pressió.\nPosa el fil a l'agulla, si és molt finet pots posar-lo doblat, i ves passant l'agulla marcant els 3 costats, per cada punt hi passaràs dues vegades.\nQuan passis l'agulla per primera vegada, deixa una mica de fil fins al nus, així quan acabis de marcar el triangle, amb la resta del fil hi podràs fer un nus per a que no es mogui res.\nI després ja toca anar acabant d'afegir els detalls a la pàgina, en aquest cas vaig fer servir tot de productes de Gigi et Moi com la col·lecció de papers So beautiful, fustetes, metacrilats i segells.\nNo havia fet servir mai retoladors en una pàgina però ja que tenia les lletres en blanc ho vaig fer per destacar-ne algunes.\nI aquí teniu la pàgina al complet.\nUs desitjo una feliç setmana!\nJugar i jugar amb els petits és el millor pla que hi ha i si a més són jocs que s'inventen o creen ells mateixos molt millor, aquí van 3 divertides opcions per a construir i jugar.\nB I T L L E S\nEDAT: A partir dels dos anys ja us poden ajudar a construir-ho.\nMATERIALS: Ampolles, papers de colors, tisores, pinzell i cola blanca.\nTEMPS DE PREPARACIÓ: - 60 minuts.\nCOTXE SUPER SÒNIC\nMATERIALS: Taps de plàstic, plastilina, bastonets, brick petit (d'un suc), canyeta i globus.\nTEMPS DE PREPARACIÓ: +/- 30 minuts\nMATERIALS: Rotlles de paper WC, pintura, pinzells, cartró o cartolina.\nSegur que en gaudireu molt, tant preparant-los com jugant-hi!\nA B R I L ! L'abril m'encanta és el preludi del bon temps, dels primers gelats a l'aire lliure, dels dies més llargs i del dia més bonic que vivim els catalans, Sant Jordi! Un dia que no podia faltar a la col.lecció de targetes d'aquests mes.\nLes targetes us podran servir per a múltiples treballs de scrapbooking, imprimiu-les en cartolina (jo aquest cop ho he hagut de fer amb un full reciclat perquè no me'n quedaven més i no hi ha color!) i si és en una copisteria, molt millor! Els colors sempre quedaran millor però la comoditat que tens a casa no la tens enlloc ;)\nI si no fas res de SCRAP, pots imprimir-les per guarnir la teva agenda o algun raconet de casa o fins i tot pots regalar alguna de les targetes, com ho veus?\nD E S C A R R E G A R T A R G E T E S\nUs agraden les tipografies que he fet servir? Aquesta vegada em vaig llençar a comprar un pack de tipografies, n'hi anaven moltíssimes i totes eren d'estil cal·ligràfic xulíssimes.\nTenen tots els usos que li vulguis donar: per a fer targetes, làmines, etiquetes, escriure el nom d'algú i regalar-li emmarcat. De debò! Queden SUPER PROFESSIONALS! :)\nUs en faig algunes mostres:\nSÓN O NO UNA PASSADA?\nAl pack hi trobareu 80 tipografies diferents, centenars d'imatges en aquarel·la precioses, patrons, en diferents formats, etc. Aquí teniu tota la col·lecció.\nSi les vols, les trobaràs aquí, aprofita-ho perquè l'oferta s'acaba a final de mes!\nEspero que us agradin tots els recursos d'avui, exploteu la vostra creativitat com explota la primavera!\nUs desitjo una gran setmana, fins aviat!\nAvui vinc a compartir-vos una font de recursos de disseny que mmmmm'encanta (!!) per a que vosaltres també pugueu fer els vostres dissenys com el d'aquí dalt, som-hi!\nHi ha diferents webs amb recursos gràfics d'ús lliure però avui us voldria recomanar Creative Market. Aquest web té un arxiu enorme de diferents tipus de documents: plantilles, tipografies, imatges vectorials, fotografies,... La majoria són per a comprar, d'aquí que es digui Market... clar! Però tenim la sort que cada setmana fan una selecció de 6 dels seus productes i te'ls pots descarregar gratuïtament, com un regal. Hi haurà setmanes que no us interessarà res però d'altres que ho voldreu tot, va com va!\nLa setmana passada hi havia el patró de les flors que veieu a dalt, no són pas meves, són de la dissenyadora Marusha, de fet si entreu a la seva pàgina veureu que aquesta setmana les flors ja tornen a estar a la venta i no pas en descàrrega gratuïta, caldrà estar ben pendents.\nQuan trobeu alguna imatge vectorial que us agradi, (a vegades també les teniu en format .jpg) podeu descarregar-ho i descomprimir l'arxiu on us vagi tot el pack.\nEn aquest cas he fet servir l'Illustrator per a seleccionar les imatges i crear la làmina però també podeu fer servir l'Inkscape (programari lliure). En un editor de text, com el Word o el Pages no us aniran bé si són imatges vectorials, si són imatges que acaben en .jpg podreu fer-ho des d'aquests programes com ho feu normalment, insertant la imatge des de la carpeta on ho hagueu guardat.\nJo de moment us comparteixo aquesta que he fet del grup Delafé y las Flores Azules i si us llenceu a provar de fer les vostres làmines no dubteu a fer-m'ho saber!\nAl descarregable la làmina està lleugerament modificada, perdoneu la confusió!\nQue gaudiu molt d'aquest dilluns de Mona!\nDÒMINO PER A IMPRIMIR\nPÒSTER DE PRIMAVERA PER IMPRIMIR


El Riudelletres programa avui una jornada sobre literatura infantil i juvenil - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports\n26 Setembre, 2021, 10:00\nAquest diumenge torna el Riudelletres, una trobada professional per a la recerca de noves fórmules de promoció de la literatura. Se celebrarà a Sant Pere de Riudebitlles durant dues jornades, la primera tindrà lloc avui i la següent serà diumenge vinent.\nLa jornada d'avui girarà al voltant de la promoció de la literatura infantil i s'iniciarà a les 10.30h a la Biblioteca pública Maria Àngels Torrents. Hi haurà conferències sobre propostes de laboratoris de lectura infantil a càrrec de Natàlia Martínez, coordinadora dels laboratoris de lectura del ClijCAT. Després hi haurà un dinar i, a continuació, una narració de contes amb la narradora Mon Mas. Finalment se celebrarà un debat sobre la literatura infantil després de la pandèmia moderat per l'editora de L’Altra Tribu, Marina Llompart; i amb la participació de l'escriptora Muriel Villanueva; la bibliotecària Gisela Ruiz; la directora de la llibreria Al·lots, Paula Jarrín; i l'editora especialitzada, Babulina Books.\nLa jornada de diumenge vinent anirà sobre el món institucional i editorial de la literatura. Es farà una promoció institucional de la literatura catalana a càrrec d'Izazkun Arretxe, directora de la Institució de les Lletres Catalanes. Es debatrà entre el representant de l’AELC i el de la Institució de les lletres catalanes sobre polítiques públiques en el món de la literatura i es farà una taula sobre la situació del món editorial amb 3 editores: Glòria Gasch (Columna Edicions), Matilde Martínez (Godall Edicions) i Eulàlia Pagès (Pagès editors).\nLes inscripcions per a la jornada sobre literatura infantil i juvenil estan tancades, però encara hi ha lloc per assistir a la jornada sobre el món institucional i editorial del dia 3 d'octubre al següent enllaç.


Blog | Jordi Angli | Pàgina 8\nLa taula nadalenca: postres\nArriba el punt final a aquests tres lliuraments nadalencs, representat en les postres. Plats objecte de desig i encara que els entrants, plats principals, vi, cava i altres fugaces aparicions d’elements que hàgiu afegit, ens deixin amb l’estómac ple, no hem de rebutjar. La fi de festa queda representat en aquestes dues opcions. MOUSSE DE XIXONA Parlar de Xixona és parlar de torró, i durant el Nadal és un dels artistes principals a la nostra taula. Per aquest motiu, amb […]\nLa taula nadalenca: plats principals\nEls entrants duraran poc en la taula i la segona etapa haurà de tenir un caràcter més consistent. Els plats principals d’un menjar nadalenc solen ser els que provoquen més dubtes en la seva elecció. Moltes són les opcions i per a aquesta taula nadalenca virtual he escollit dos plats tradicionals, un tradicional caneló de vedella i pollastre rostit i altres dos menys habituals com a cérvol i foie. CANELÓ DE VEDELLA AMB TÒFONA, CREMA TRUFADA I TEULA DE PARMESÀ […]\nLa taula nadalenca: Entrants\nLes celebracions nadalenques tenen a veure molt amb el menjar i en alguns casos amb la pràctica d’excessos que ens permetem, que un dels desitjos del primer dia de gener sigui practicar la moderació davant el menjar, bé, un d’aquests pensaments que es prenen amb molta energia i que en la majoria dels casos queden en una promesa incomplida. Pots haver-hi decidit que aquest any no cuinaràs a casa, per allò que serem molts i és un embolic tremend, escollint […]\nEl plàncton: de la immensitat dels oceans a la nostra cuina\nEl plàncton és el sant grial dels peixos, la base alimentosa de moltes espècies, que ha saltat des del mar fins a les nostres creacions gastronòmiques, per utilitzar-ho com a ingredient en una àmplia varietat de plats. El que és evident és, que si és molt profitós en la cadena alimentària del món marí, les seves qualitats també són beneficioses per uns terrícoles que ens passem la vida contaminant els oceans i espletant els seus fons marins amb la sobrepesca […]\nLlom de cérvol amb fruits vermells i salsa de xocolata amarga\nDes de la prehistòria, la caça d’animals salvatges ha estat lligada als hàbits alimentosos i els nostres primigenis ancestres ja es dedicaven a la captura d’enormes mamuts o a realitzar duels kamikazes amb bèsties de les quals alimentar-se i que després pintaven en les parets de les coves que habitaven. Després passem per la Roma de les bacanals, vivim l’edat mitjana i les golafres dels nobles als seus castells, amb banquets en els quals les peces de caça i enormes […]\nCebiche de gamba vermella amb coco\nEn una de les meves anteriors entrades, us vaig presentar la recepta de guacamole amb cebiche de gamba i infusió de gingebre. En ella vaig realitzar una aproximació a la virtuosa cuina peruana del cebiche i es va convertir en una de les més populars gràcies a les vostres visites. Amb aquesta recepta ens retrobem de nou amb el cebiche i us proposo una altra forma de preparar-ho, amb l’ànim de retre homenatge a aquesta joia culinària del Perú. Ingredients: […]\nCuixa de xai a baixa temperatura\nCuinar a baixa temperatura és una tècnica de cocció aplicant temperatures suaus que oscil·len entre els 50 i 100 graus, amb les quals obtindrem l’exactitud adequada del punt òptim de cocció controlat pel temps i la temperatura. En el cas d’aquesta recepta de xai, aconseguirem que les fibres no es contreguin massa ràpid, es ressequi o perdi part de la seva aigua. A més, utilitzarem una borsa de cocció en la qual es cuinarà en el seu propi suc per […]\nLa cuina està tancada\nAlgú va dir que l’ofici de cuiner té molt d’espiritual i determinant en l’estat d’ànim de les persones. Gens més lluny de la realitat i afegiria que el nostre treball satisfà els sentits, adoptant conceptes com a addictiu, social, saludable, i els molts que es poden afegir, encara que para aquells que no són fans de la gastronomia, solament signifiqui una dosi de manteniment per subsistir. Aquest noble ofici de cuiner també té molt de vocacional: ens preparem en escoles, […]\nTres anys de diàlegs amb el xef Jordi Anglí\nQuan vaig acordar amb Jordi Anglí que gestionaria la seva comunicació des de Linedos, immediatament em vaig adonar de la dificultat que significava transmetre les vivències d’un xef que no té ni un segon per respirar. El seu projecte professional està ple de reptes gastronòmics i les converses amb Jordi han propiciat el naixement de bastants capítols en el blog del seu web, amb propostes que han creat una elaborada carta basada en receptes, reflexions, alguna crítica i consells de […]\nSopa d’espàrrecs blancs amb ou poché, cansalada i tòfona\nEls propietaris d’establiments de roba, s’alteren quan ben entrat el mes de setembre el flux de vendes és escàs. El principal motiu és per una calor que es resisteix a abandonar-nos i provoca que les altes temperatures no ens animin a visitar les seves botigues. Fins que les xancletes no desapareixen dels nostres peus, no interpretem que les temperatures tardorenques ens ronden i per a satisfacció d’aquests propietaris és quan comencem a escollir la roba de la nova temporada. El […]


El femení del Mataró no pot amb el líder, però continua quart de 1a Catalana\nLa UD Molinos es manté líder de 2a Catalana, tot i que entre setmana va cedir un empat\nL'equip femení groc-i-negre, que juga a la 1a Catalana, va patir la segona derrota consecutiva. El compromís que tenia era dificilíssim, ja que l’equip que visitava el Municipal del Centenari era el líder, un equip que només ha perdut un partit.\nVa plantar cara en tot moment l’equip groc-i-negre però l’equip barceloní va estar més encertat dins l’àrea. El Martinenc es va avançar una mica abans del descans. A la represa Dori Apolo va empatar de penal, però l’alegria va durar poc, ja que les visitants van marcar dos gols en els cinc minuts següents.\nVan jugar: Olivia Robert, Cristina Cerdà, Laia Martí, Yas Chamarro, Ariadna Velasco, Dori Apolo, Laia Garcia, Andrea Alvarez, Meritxell Guardia, Ana Cayuela i Júlia Morell. Després Rosa Espinosa, Natasja Villanueva, Sara Armoa, Ainoa Cros i Ona Niubó.\nEl CE Mataró continua en quart lloc i a la mateixa distància, de 4 punts, del Girona, que és segon i que també va perdre.\nEl diumenge vinent (17:15 h) l’equip juga a Sant Quirze, que és el 10è classificat.\nMés imatges del partit (Fotos: Dani Ferrer)\nLa UD Molinos es manté líder imbatut de 2a Catalana\nL'equip del Molinos, que juga a 2a Catalana, va guanyar de forma contundent al camp del tercer classificat. el Cabrera, per 1 a 5, amb un gol de Marta Comas i un pòquer de Valèria Camacho.\nD'aquesta manera l'equip que entrena Raul Santos es manté líder, tot i que ara ja no tingui el ple de punts, perquè entre setmana va cedir un empat a casa davant la Peña Barcelonista Barcino.\nImatge del Molinos en un partit anterior (arxiu)


Bàsquet … per Nadal, Bàsquet Non Stop – Club esportiu laietà barcelona\nLes vacances nadalenques de les escoles és temps de diferents esdeveniments fora de les competicions habituals, aquest passat dilluns dia 23 hi van haver 3 d’aquests events on han participat jugadors del Laietà. Petits i grans han pogut gaudir d’estones de bàsquet.\nL’Escola de Bàsquet de Laietà va participar en la Trobada d’Escoles del Joventut Les Corts-Itaca. Els nostres jugadors després de l’experiència del Virolai, han participat amb gran encert en els 3 partits de la Diada. El primer partit contra l’Escola de AEC Collblanc, el segon contra els amfitrions del Joventut les Corts i el tercer i més disputat contra l’Escola dels Maristes de Sants. Els nostres jugadors ja van demostrar més compenetració, més participació i més joc en equip. Com sempre el resultat és anecdòtic, però 3 victòries i molt bon joc, mereixen una ressenya. Per acabar un caga tió per tots/es i molt bon ambient.\nLa segona activitat en la que van participar jugadors del Laie va ser el torneig 3c3 del Barça al Palau Blaugrana de les categories mini i pre-mini. Els jugadors del pre-mini del Laie Xavi, Aimar, Iker i Biel van participar en un dia molt complert on van guanyar 3 dels 4 partits, caient derrotats pels campions del Sant Josep de Badalona. També van compartir moments a la pista amb Víctor Claver, Thomas Heurtel i jugadors del Barça B com el David Font. Per acabar medalla, bossa i samarreta de record.\nLa tercera activitat amb participació laietana va ser el 3c3 organitzat per la gent del All Star a poliesportiu de l’Escola Virolai de Barcelona. Diversos jugadors del Laie des de mini a sènior van participar en les diferents categories del torneig en una jornada per gaudir del bàsquet.\nBon Nadal i Bon Bàsquet !!!


Menú diari i Catering Aniversari Esdeveniments al Prat de Llobregat\nMenú diari i Catering\nMenú diari i Catering al Prat\nMenú de dilluns a divendres per 7€\nAniversari o esdeveniments familiars\nEl Pica Pica casolà. Demani pressupost\nEn la Cuineta de L'Isabel, oferim menjars preparats al Prat, menjar casolà 100%\nPots fer-ho mitjançant el formulari de contacte, email, telèfon o visitandonos en la nostra parada.\nMercat municipal 16- Parada 6-8, El Prat de Llobregat, 08820, Barcelona\nLa comunicació enviada quedarà incorporada a un fitxer del que és responsable ISABEL ANGUERA DIAZ. Aquesta comunicació s'utilitzarà exclusivament per tractar les seves dades per atendre la seva sol·licitud, sempre d'acord al Reglament (UE) 2016/679 (RGPD),la Llei Orgànica 15/1999 (LOPD) i el Reial decret 1720/2007 de desenvolupament de la LOPD),sobre protecció de dades. Les seves dades no es comuniquessin a tercers, excepte per obligació legal, i es mantindran mentre no sol·liciti la seva cancel·lació.\nA qualsevol moment vostè pot exercir els drets d'accés, rectificació, portabilitat i oposició, o si escau, a la limitació i/o cancel·lació del tractament, comunicant-ho per escrit, indicant les seves dades personals a Mercat municipal 16- Parada 6-8 o mitjançant un email a Isabelangueradiaz.05@gmail.com.\nLa Cuineta de l'Isabel · Comprat municipal 16- Parada 6-8, El Prat de Llobregat, 08820, Barcelona · 608 689 294 · Política de Privadesa - Aviso Legal - Politica de Cookies · Disseny Web: Buscaprat · aColor Validar: HTML · CSS


Pollastre al forn receptes - myTaste\nPollastre al forn receptes\nNetegem el Pollastre i per dins el salem i l'empebrem. Surt tan bo que es desfà i es genial perquè mentre està alforn pots fer altres coses\nSalarA sobre col·locar el pollastresalpebrat. Algo tant simple però amb un resultat molt bo. Aquest tipus de receptes són molt agraïdes, ja que poses tots els ingredients i el forn fa la feina\nBoníssim pollastre amb una salsa per llepar-se els dits. de brou de pollastre. de castanyes en almívar. Netegeu el pollastre, saleu, poseu el tall de cansalada dins i lligueu-lo com es veu a la fotografia, passant un fil de cuina, per les potes i per les ales\nEn general no tinc temps per marinar el pollastre durant dues hores, de manera que només cal posar l'adob i el pollastre directe alforn\nAixí que, avui pollastrealforn, un sistema d’allò mes pràctic quan estem amb fase de descans. Hi ha algun producte mes socorregut que el pollastre\nSalpebreu els talls de pollastre i poseu-los en una cassola, amb les cebetes i un raig d'oli. sal. Enforneu\namb una mica d'oli i els talls de pollastresalpebrats, quan comencin. Una combinació de gustos que sempre té èxit, la poma i el pollastre\npollastrealforn. Untar el pollastre amb oli, sal, pebre , farigola i romaní per fora i per dins. Empastifem bé el pollastre amb la mel per dins i per fora (com déu mana,… amb les mans ,je, je\nTorneu el pollastre i les cebes a la cassola, per escalfar abans de servir a taula amb un farcellet a cada plat, que també podeu escalfaralforn en la mateixa safata on els heu cuit\ni unteu els talls de pollastre i les cebes partides per la meitat. per marinar el pollastre. tallat a octaus


El blog d'en Pere Nieto: Mirant per la finestra. Impressions d'un confinament. 3\nUn dels temes que també serà interessant de valorar és com canvia tot el tema de les relacions. Li he donat moltes voltes a això. El confinament ha trencat moltes rutines de relació, de parella per exemple. S’ha parlat molt d’un tema que realment és dramàtic, la convivència amb una parella maltractadora. L’infern que molts dones han de patir es torna més insuportable en una situació de confinament com aquesta. És un tema que em provoca molta angoixa. Però també posa a prova relacions estables de parella on la convivència permanent esdevé una prova de foc. O bé al revés, parelles que viuen el confinament separades. S’han fet enquestes i tot sobre què dificulta més la continuïtat d’una parella després del confinament, si haver estat convivint junts o per separat. No ho tinc clar, no són expert en parelles...I el que també canvia, i molt, són les relacions familiars.\nHi ha famílies que gairebé s’estan descobrint ara. Mares i pares han de fer un nou paper que fins ara sols havien tastat en moltes ocasions. Vivim en una societat molt especialitzada i hi ha personal i recursos per tot allò que necessitem. De cop i volta moltes persones han hagut de fer teletreball a casa, estar pendents de les criatures, fer de «mestres» a temps parcial, fer la feina de la casa, fer de parella...i fer-ho, a vegades amb situacions de pressió importants per aspectes econòmics, de salut o de relacions. És realment un repte. No m’agrada ser reduccionista. És cert que molta gent ha descobert el que és jugar més amb els seus fills i filles, fer un pastís junts o entendre com s’ho fan a l’escola amb les matemàtiques manipulatives. Però la part bona que té això no pot amagar la situació estressant per a molta gent. Les famílies es coneixeran molt més, és cert, hauran après fortaleses i debilitats, hauran compartit moltes més coses, però sovint a base d’unes tensions que possiblement ara intentem no fer aflorar perquè la situació no ho permet, però que després poden sortir.\nI finalment han canviat les relacions d’amistat. Aquí potser és la part més positiva de totes. Crec, en primer lloc, que la situació actual ens permet veure més qui és per a nosaltres imprescindible. La gent ha preguntat molt més, s’ha acostat més a la gent tot i que la distància física hagi estat superior. Per a mi, les amistats són una peça clau de la meva vida, i aquests dies encara he estat més conscient. Hem buscat les maneres per sentir-nos a prop amb missatges, trucades, videotrucades...he compartit poemes, fotos, jocs, memes, cançons...he parlat amb calma. He estat més conscient que mai de la importància que tenen per a mi algunes persones. He recordat amb carinyo anècdotes i moments. He pensat què tinc ganes de fer quan acabi aquesta situació. I hem creat maneres d’estar a prop curioses. Per exemple seguint les sessions al Instagram Live de DJ Favàritx, bon amic. Sols el vèiem a ell però jo agafo una cervesa, em poso a ballar i vaig comentant i llegint els comentaris d’amigues i amics i em sento una mica més a prop. Que quedi clar, quan pugui recuperar la normalitat tornaré a abraçar, a emocionar-me al costat d’algú, a mirar de veritat als ulls, a brindar fent xocar les copes, a compartir cançons...saber que hi ha altres maneres de relacionar-te amb la gent que estimes no vol dir que no segueixi tenint clar que la millor manera de relacionar-me és en viu.\nSobretot enyoro sentir-me a prop de la gent que estimo i que ara tinc més lluny. Veure a la meva mare, poder estar amb els meus alumnes, compartir un concert, xerrar i xerrar al costat del mar, brindar amb vi i mirant-nos als ulls...perquè ara, més que mai, veig que sóc una persona molt afortunada amb molta gent amb la que m’estimo.\nPublicat per Pere Nieto a 10:19